جێگری سەرۆکی پەرلەمانی کوردستان بۆ مالیکی: چیتر زێدەڕۆیی مەکە / ڕێگە نادەین مالیکی و هاوشێوەکانی پێیان بگاتە کوردستان | پایگاه خبری هەواڵ\nصفحه اصلی پیش فرض جێگری سەرۆکی پەرلەمانی کوردستان بۆ مالیکی: چیتر زێدەڕۆیی مەکە / ڕێگە نادەین مالیکی و هاوشێوەکانی پێیان بگاتە کوردستان\nجێگری سەرۆکی پەرلەمانی کوردستان بۆ مالیکی: چیتر زێدەڕۆیی مەکە / ڕێگە نادەین مالیکی و هاوشێوەکانی پێیان بگاتە کوردستان\nتوسط : خبرنگار 103-78703در: شهریور ۲۷, ۱۳۹۶ در: پیش فرض, سیاسییک دیدگاه\nجێگری سەرۆکی پەرلەمانی کوردستان، بە توندی وەڵامی سەرۆکی ئیئتیلافی دەوڵەتی یاسای دایەوە و ڕای گەیاند، ڕێگە نادەن خۆی و کەسانی هاوشێوەی، پێیان بگاتە کوردستان.\nلە لێدوانێکدا بۆ باسنیوز ،جەعفەر ئێمنکی، جێگری سەرۆکی پەرلەمانی کوردستان، ئاماژەی بەوە کرد کە نووری مالیکی، جێگری سەرۆک کۆماری عێراق، لە ڕۆژی ۱۷ی ئەیلوولی ۲۰۱۷، لە دیدارێکیدا لەگەڵ باڵیۆزی ئەمەریکا لە عێراق، گوتوویەتی کە ڕێگە نادات ئیسرائیلی دووەم لە باکووری عێراق دروست ببێت.\nئێمینکی جەختی لەوە کردووەتەوە: ”ئەو وتانە لە دەمی کەسێک دێتەدەر کە لە دیکتاتۆری و تاکڕۆییدا لە مێژووی عێراق وێنەی نەبووە و سەرچاوەی وێرانی و نەھامەتیی ھەموو عێراقییەکانە“.\nجەختیشی لەوە کردووەتەوە کە لە بارەی بابەتی ئیسرائیل، ”ئەوەندەی ئەو پیاوە عەرەبی لە ماوەی دەسەڵاتی خۆیدا کوشتووە، ئەو نانی خەڵکی کوردستانی بڕیوە\nلە کۆتاییشدا ئێمنکی داوای لە مالیکی کردووە، ”چیتر زێدەڕۆیی نەکات و لەوە دڵنیا بێت کە گەلی کوردستان ڕێگە نادات ئەو و کەسی ھاوشێوەی ئەو، پێیان بگاتە کوردستان و حوکمی کوردستان بکەن\nبرچسب ها: hewalhewalnewsIran's KurdistanMahabad Cityآذربایجان غربیایلامجەعفەر ئیمنکیڕێفراندۆمکرمانشاەکوردستانمهابادمەهابادموکریاننوری مالیکیهەرێمی کوردستانهەواڵهەواڵ نیوز\nتاناکورا (یادداشتی در خصوص بازار به قلم آزاد زارع منبر)\nشهریور ۲۷, ۱۳۹۶ در ۹:۵۷ ق.ظ\nنوری مالکی اگه خودش عرضه حکومت داری داشت که گروهی مثل داعش توی عراق قدرت نمیگرفت،حالا نمیدونم با چه رویی میاد و کردستانو تهدید میکنه.\nالبته کردستان بیدی نیست که با باد مالکی جماعت بلرزه\nبازدید این صفحه: 434\nدرامایه‌کی کوردی له‌باره‌ی قاچاخ و کۆڵبه‌ری دروست ده‌کرێت\nابراز تاسف رئیس شورای اسلامی شهر مهاباد از نبود پروژه ای چشمگیر در پایان سال/ دعوت از شهرداری جهت سازش در پرونده های موجود با شهروندان\nبەفەرمی یاریزانێکی کورد پەیوەندیی بە بۆروسیا دۆرتمۆندی ئەڵمانییەوە دەکات\nگزارش حضور مشاور وزیر فرهنگ در مراسم افتتاح کتابخانه عمومى ژیار در روستاى لج مهاباد


لەدوای ئەوەی فەتوایەکی دا کە ئەگەر پیاوێک نوێژ نەکات، ئەوا پێویستە هاوسەرەکەی لێی جیابێتەوە و مشتومڕی زۆری دروستكرد، لە فەتوایەکی نوێدا، عەبدولـلەتیف سەلەفی، وتاربێژی مزگەوتی بەهەشت بە ئافرەتێک دەڵێت، "ئارام لەسەر هاوسەرەکەت بگرە و بمێنەرەوە لەگەڵی باشترە".\nبەگوێرەی گرتەیەکی ڤیدیۆیی کە لە پەیجی فەرمیی خۆی بڵاوکراوەتەوە، د. عەبدولـلەتیف سەلەفی، وتاربێژی مزگەوتی بەهەشت لە فتوایەکی نوێدا وەڵامی ژنێک دەداتەوە کە هاوسەرەکەی لەنوێژکردندا تەمەڵە و تاک تاک نوێژ دەکات و دەڵێت، "تاوەکو دەتوانیت لەگەڵیدا بمێنەرەوە و ئامۆژگاریی بکە بۆ کاری چاک و نوێژکردن، بەڵکو خوا هیدایەتی بدات."\nئاماژە بەوەشدەکات، "ئەگەر هەر بەردەوامبوو لەسەر نوێژکردن و جیابوونەوەتان بووە هۆی ئاژاوە، ئەوا ئارامی لەگەڵ بگرە و لەگەڵی بمێنەرەوە."\nلەماوەی ڕابردوودا لە بەرنامەیەکدا لە وەڵامی ئافرەتێکدا کە هاوسەرەکەی نوێژ ناکات، عەبدولـلەتیف سەلەفی ڕایگەیاند، "ئامۆژگاری بکە بۆ ئەوەی نوێژ بکات، ئەگەر بەقسەی نەکردی، ئەوا لێی جیابەرەوە." ئەوەش کاردانەوەی زۆری لێکەوتەوە. لەبارەی كاردانەوەكانیشەوە ناوبراو رایگەیاند ئەویش مرۆڤە و دەشێت پەلەی كردبێت لە فەتوادان.\nلە لایەكیترەوە، مامۆستا عەبدولکەریم محەمەد قادر، مامۆستای مزگەوتی ئیمان لە سلێمانی، لە ئەكاونتی خۆی نوسیویەتی، "موفتی ئەو کەسەیە فەتوا ئەدات بۆ خەڵک، ئەگەر فەتواکەی بە بەڵگەی قورئان و سوننەت بێت ئەوە خێرە بۆ خۆی و بۆ خەڵکی."\nئاماژەی بەوەشکردووە، "بەڵام ئەگەر فەتواکەی بە بۆچوون وعەقڵی خۆی بێت و خەڵک چۆنی پێخۆشە ئاوا فەتوایان بۆ بدات، ئەوە پێی دەوترێت مەفتون، خۆی گومڕا و خەڵکیش گومڕا دەکات."\nڤیدیۆ؛ خێزانێکى کورد لە تورکیا هێرشیان کرایەسەر\n2021.05.14 - 13:03


دواڕۆژ، نوسینگەی هەولێر بەرپرسانی وەزارەتی تەندرو [ زۆرتر... 👁] ✖ ✖ ✖ 0 0 ✔ 91% ✍ هـ.ب. 12/2/2016 10:35:28 AM\n📝 بزوتنەوەی گۆڕان راگەیەندراوێکی بۆ رای گشتی بڵاوکردەوە: دەسەڵاتدارانی هەرێم لەلایەک بە پاساوی بێبنەما خۆیان لە چارەسەری ریشەیی کێشەکان لەهەرێم و بەغدا دەدزنەوە بەڵگەنامەکان\n📅 کاتی تۆمارکردن Dec 2 2016 9:46PM\n02-12-2016 [ زۆرتر... 👁] ✖ ✖ 0 0 ✔ 89% ✍ هـ.ب. 12/2/2016 9:46:41 PM\n📊 بەرگری شارستانی سلێمانی: 150 ماڵ و 15 فەرمانگە ئاوی تێچووە ئامار و راپرسی\n📅 کاتی تۆمارکردن Dec 2 2016 9:40PM\nدواڕۆژ، هۆگر کەمال: وتەبێژی بەرگری شارستانی سلێم [ زۆرتر... 👁] ✖ ✖ ✖ 0 0 ✔ 91% ✍ هـ.ب. 12/2/2016 9:40:52 PM\n📝 حکومەتی هەرێم لەسەر بودجەی 17% رونکردنەوە دەدات بەڵگەنامەکان\n📅 کاتی تۆمارکردن Dec 2 2016 2:25PM\nحکوومەتی عیراقی فیدرال ساڵانە بەبێ بەشداریپێکردن و [ زۆرتر... 👁] ✖ ✖ ✖ 0 0 ✔ 93% ✍ هـ.ب. 12/2/2016 2:25:26 PM\nراپۆرت: دانا عومەر حەشدی شەعبی ئەو ناوەیە کە لەدو [ زۆرتر... 👁] ✖ ✖ 3 45 ✔ 99% ✍ ئـ.ئـ.ف. 7/6/2017 4:28:44 PM\n📊 لەشەڕی موسڵدا پێشمەرگە 1600 شەهیدی داوە ئامار و راپرسی\n📅 کاتی تۆمارکردن Dec 2 2016 12:50PM\n👁 ئەم بابەتە 3,598 جار بینراوە\nلە ساتی دەستپێکردنی ئۆپراسیۆنی ئازادکردنەوەی موسڵە [ زۆرتر... 👁] ✖ ✖ ✖ 0 0 ✔ 93% ✍ هـ.ب. 12/2/2016 12:50:49 PM


سزادانی ژن له‌پرۆسه‌ی سیاسیی عێراقدا !\nكێڵگه‌ی عێراق زه‌وییه‌كی بێ پیت و به‌ره‌كه‌ته بۆ ژنان، نه‌ده‌توانن به‌رهه‌می تێدا بچێنن و نه‌ده‌توانن به‌شداربن له خواردنی به‌رهه‌می زه‌وییه‌كه، له‌كاتێكدا خۆیان له‌سه‌رجه‌م قۆناغه‌كانی به‌رهه‌مهێناندا رۆڵی سه‌ره‌كییان هه‌یه، ئه‌گه‌ر بۆ ئه‌م نموونه‌یه سوود له تیۆرییه‌كه‌ی ماركس وه‌رگرین، ئه‌وا ژنان به‌هۆی بیبه‌شبوونیان له‌به‌رهه‌مه‌كه‌یان زۆر به‌تووندیی تووشی «نامۆبوون» بوون.\nكۆمه‌ڵگه‌ی عێراق، وه‌ك مرۆڤ مامه‌ڵه له‌گه‌ڵ ژن ناكات، پیاوه‌كانی كۆمه‌ڵگه‌ی عێراقی وه‌ك راوچی به‌شوێن ژنانه‌وه‌ن، «جوانترینیان ده‌وێت، به‌ڵام له‌ناو قه‌فه‌زدا»، سه‌رجه‌م قانون و دابونه‌ریته كۆمه‌ڵایه‌تییه‌كان له‌ستراتیژدا پیاوانه‌ن، یان پیاو شیكردنه‌وه‌یان بۆ ده‌كات و ده‌چنه خانه‌ی زیانی ژنانه‌وه.\nله‌دوای پرۆسه‌ی به‌ناو ئازادكردنی عێراقه‌وه، ژنی كۆمه‌ڵگه‌ی عێراقی تووشی چه‌ندین جۆری جیاواز له توندووتیژیی بۆته‌وه، له‌پێشتر و له‌سه‌رده‌می سه‌دام حسه‌ینی گۆڕبه‌گۆڕدا، ژنان له دۆخێكی زۆر ناهه‌مواردا ده‌ژیان، به‌جۆرێك هه‌ر بنه‌ماڵه‌یه‌ك ئه‌گه‌ر كچێكی جوانی به‌دڵی به‌عسییه‌كان هه‌بووایه و به‌عسی نه‌بوونایه، له‌ترسی شه‌قاوه‌كانی «عوده‌ی و قوسه‌ی» كوڕی سه‌دام، ده‌بوو له كونجی ماڵه‌وه زیندانی بكرێت، نه‌وه‌ك رۆژێك بیبه‌ن و ببێته‌مایه‌ی نه‌گبه‌تی بۆ ماڵه باوكه‌كه‌ی، له‌سه‌رده‌می دوای سه‌دامیش كه حوكمی مه‌زهه‌بی له عێراق باڵاده‌ستبووه، ژنان له‌و عێراقه به‌ناو ئازاده‌دا هیچ ده‌ستكه‌وتێكی باشیان نه‌چنییه‌وه، ته‌نیا ده‌توانین ئاماژه به‌زیادبوونی ژماره‌ی «بێوه‌ژنان» بكه‌ین كه زیادیكردووه له یه‌ك ملیۆنه‌وه بۆ زیاتر له سێ ملیۆن! ده‌كرێت بڵێین عێراقی دوای سه‌دام عێراقی مه‌زهه‌ب و پیاو و مه‌رجه‌عیه‌ت و بزوتنه‌وه‌ی تیرۆریستی و مافیای ژن رفێن و داعشی دژه مرۆڤ و منداڵی بێباوك و بێ ناسنامه‌یه و پیاوی تێدا به‌ره‌ڵڵاكراوه بۆ هێرشكردنه سه‌ر ژنان.\nكۆمه‌ڵگه‌ی عێراقی له هه‌موو شێوه جیاوازاه‌كانی خه‌بات سوود وه‌رده‌گرێت بۆ سزادانی ژنان، تۆڕه كۆمه‌ڵایه‌تییه‌كان كه پیاوه عێراقیه‌كان پێشتر بۆ بڵاو كردنه‌وه‌ی نێرگه‌له و سه‌یران و ده‌عوه‌تی نانخواردن و حوشتر سواری و زۆرجار شه‌ڕه سه‌ربازییه‌كان به‌كاریان ده‌هێنا، ئێستا هه‌ندێكیان كردوویانه‌ته سه‌كۆی بڵاوكردنه‌وه‌ی قسه‌و وته‌ی ناشرین و توندوتیژ دژ به‌و ژنانه به‌شداریی سیاییان كردووه له هه‌ڵبژاردنی په‌رله‌مانی عێراقدا، ئه‌وه‌ی زۆر مایه‌ی سه‌رنجه هه‌ندێك لاپه‌ڕه و هه‌ژماری تۆڕه كۆمه‌ڵایه‌تییه‌كان كه خاوه‌نه‌كه‌یان عه‌ره‌بن به‌ناوی «ناشگ المدنی»یه‌وه قسه له‌سه‌ر ژنان ده‌كه‌ن!، بێئه‌وه‌ی چه‌ندین ساڵه ورته‌یه‌كیان دژی هه‌موو ئابڕووچوونی پیاوه‌كان بووبێت.\nره‌خنه‌گرتن له‌هه‌ر كه‌سێك به‌گوێره‌ی كاره گشتییه‌كه‌ی بابه‌تێكی ئاساییه به‌گوێره‌ی قانون، به‌ڵام سووكایه‌تیكردن به ژنان و له‌كه‌داركردنی ئابڕوویان جێگه‌ی نه‌نگیه‌و كارێكی ناقانوونیه، به‌تایبه‌ت ئه‌و ژنانه له رێككاره‌كانی كۆمیسیۆن بۆ خۆپاڵاوتن سه‌ركه‌وتوبوون و گرفتیان نه‌بووه، به‌ڵام كۆمه‌ڵگه‌ی عێراقی وه‌ك نێچیرێكی زه‌لیل له‌و ژنانه ده‌ڕوانن و بۆ سیاسه‌تی گڵاوی پارته سیاسییه‌كانی خۆیان به‌كاریان ده‌هێنن، له‌كاتێكدا زۆرینه‌ی ئه‌و پیاوانه‌ی كه له‌سه‌ر تۆڕه كۆمه‌ڵایه‌تییه‌كان باسی ئه‌و ژنانه ده‌كه‌ن، بوێری ئه‌وه‌یان نه‌بووه رۆژێك له دژی داعش بووه‌ستن، له‌كاتێكدا داعش ژن و كچ و دایكانی ده‌برد و ده‌یفرۆشتن. گومانی هاوبیری له‌م پیاوانه ده‌كرێت جا چ له‌ناو داعش بن یان له تۆڕی كۆمه‌ڵایه‌تی!\nعێراق وڵاتێكی ناچیزه‌یه، بۆ ژیانی ئاسایی مرۆڤ نابێت، چجای ژن، كه مافی له‌م كۆمه‌ڵگه‌یه‌دا زۆر له دوای پیاوه‌وه‌یه، بوونی مێژووی ژیانی بوونه‌وه‌ر یان مرۆڤ له‌سه‌ر ئه‌م خاكه «ئه‌گه‌ر راستبێت» كه ئێستا به هه‌ڵه پێی ده‌وترێت «شارستانێتی» هیچ به‌هایه‌كی بۆ ئێستا نییه، چونكه هیچ دوو پارێزگایه‌كی عێراق نییه به‌بێ كێشه بتوانن ماوه‌ی یه‌ك ساڵ له ژێر حوكمی قانونیشدا پێكه‌وه بژین، به‌ڵكو عێراق دۆزه‌خی ژیانی مرۆڤ و وه‌یله بۆ ژنان.\nكوردستانیش وه‌ك به‌شێكی لكێنراو به عێراقه‌وه به‌هۆی كه‌لتوری حوكمڕانی پیاوانه‌ی به‌عس و جه‌للاده‌كانیه‌وه به‌شێكی زۆر له‌نه‌ریتی كۆمه‌ڵگه‌ی عێراقی تێدا ره‌نگیداوه‌ته‌وه‌و به‌شێك له «پیاوانی كورد»یش درێغی ناكه‌ن له هه‌ر هه‌لێك كه بۆیان رێكبكه‌وێت دژ به ژنان. تۆڕه كۆمه‌ڵایه‌تییه‌كان چه‌ندین «فسفس پاڵه‌وان»ی بۆ ئه‌م خواسته پۆپۆلیستییه قه‌ڵه‌وكردووه و دابه‌سته‌ی كردوون و مڕ له ژن ده‌خۆنه‌وه و له‌هه‌ر جێگه‌یه‌ك ژنێك ده‌ربكه‌وێت بۆ به‌شداریی سیاسیی یان قسه‌یه‌كی هه‌بێت، له تۆڕه كۆمه‌ڵایه‌تییه‌كان پێیدا ده‌ڕشتێنه‌وه.\nهه‌موو ئه‌و پرۆسه سیاسییه‌ی له‌عێراق ده‌گوزه‌رێت و زۆرجار به‌هه‌ڵه پێی ده‌وترێت «پرۆسه‌ی دیموكراسی»، وه‌ك بێژانه‌وه‌ی ئاو وایه به قه‌ڵبیر- بێژنگ، و هیچی لێناچنرێته‌وه مادام له‌بنه‌مادا كۆمه‌ڵگه‌یه‌ك دروستی ده‌كات كه بڕوای به وه‌كیه‌كی و ماف و مرۆڤبوون نییه، به‌ڵكو دووباره كردنه‌وه‌ی قه‌وانی كۆنی رابردووه و هه‌ندێك پیاوی زگزل ده‌بنه‌وه به حاكمی عێراق و ته‌نها ژماره‌ی بێوه‌ژن و ژنی رفێنراو زیاد ده‌كه‌ن و هیچیتر!.


نوێنەری مامۆستایانی وانەبێژ لە هەرێم رایگەیاند، بۆ خەرجکردنى شایستەى دارایی شەش مانگى ئەمساڵى وانەبێژان نوسراو ئاڕاستەى ئەنجومەنى وەزیران کراوە و چاوەڕوانى دەرچوونى بڕیارن لەو بارەیەوە.\nکاروخ عەبدوڵا ئەمڕۆ یەکشەممە لە بڵاوکراوەیەکدا ئاماژەى بەوەکردووە، بۆ شایستەی مانگەکانی یەک بۆ شەش نوسراو کراوە بۆ ئەنجوومەنی وەزیران، چاوەڕێی بڕیاری ئەنجوومەنی وەزیرانن تا بڕیار لەسەر جێگیرکردنى پارەکە بدات.\nوتیشى "وا مانگی بۆ مانگی حەوت دەچین وانەبێژان تا ئێستا موچەی مانگی یەکیان وەرنەگرتووە لەسەر ئەرک و گیرفانی بەتاڵی خۆیان کرێی هاتووچۆ دەدەن، وەزیری پەروەردە بێ دەنگە لەکاتێکدا % ٢٠ کۆی میلاک پڕ دەکەینەوە، ئەگەر وانەبێژان لەساڵی نوێی خوێندن بایکۆت بکەن پرۆسەی خوێندن دەوەستێت".\nنوێنەرى مامۆستایانى وانەبێژ هیواى خواستووە لەکاتی گفتوگۆکردن لەسەر بوجەی ساڵی ٢٠٢١ پشکی مامۆستایانی وانەبێژ دیاری بکرێت لە کۆبوونەوەی ئەنجومەنی وەزیران یان پەرلەمانی کوردستان بۆ ئەوەی لەسەرەتای ساڵی نوێ خوێندن کە لەمانگی ن دەستپێدەکات وانەبێژان پشتیوان بن لەپێشخستنی کەرتی پەروەردە.\nوانەبێژان لەهەرێمى کوردستان تا ساڵى رابردوو لەسەر بنەماى بەشە وانە پارەیان پێدەدرا، بەڵام بەهۆى داخستنى قوتابخانەکانەوە بڕیاردرا مانگانە 250 هەزار دینار بۆ ئەوانەى خاوەنى بڕوانامەى دبلۆمن و 300 هەزار دینار بۆ بەکالۆریۆس پێیان بدرێت، بەڵام بۆ ئەمساڵ هێشتا هیچ بڕیارێک نەدراوە.


ئەمریكا..كەسێك بەچەكەوە هەڵدەكوتێتە سەر شوێنێك و پێنج كەس دەكاتە قوربانی\nهونەر 21/02/2021 - 11:39 هەواڵ/گشتی\nرووداوێکی تەقەکردن لەناو کۆگایەکی فرۆشتنی چەک لە ویلایەتە یەكگرتووەكانی ئەمریکا، کوژرانی سێ کەسی لێکەوتەوە.\nلەمبارەیەوە کەناڵی ئێن بی سی ئەمریکی بە پشت بەستن بە سەرچاوەکانی پۆلیس بڵاویکردەوە کە لە ویلایەتی لویزیانا باشووری ئەمریکا لە شاری نیو ئۆرلیانز، چەکدارێک هەڵیکوتاوەتە سەر کۆگایەکی فرۆشتنی چەک و تەقەی کردووە و لە ئەنجامدا، سێ کەس لە شوێنی رووداوەکە کوژراون و دوو کەسی دیکە لە رووداوەکەدا برینداربوون و بۆ چارەسەرکردن رەوانەی نەخۆشخانە کراون.\nبەپێی ئەو زانیارییانەی کە لە پۆلیسی ناوچەکەوە دەستکەوتوون، ئەنجامدەری تەقەکان کاتێک چووەتە ناو کۆگاکەوە لەگەڵ خاوەنەکەیدا بووەتە دەمەقاڵەیی و بە چەکەکەی دەستی، دەستڕێژی گوللەی لێکردوون، سەرەتا یەک کەس کوژراوە و دوو کەسەکەی دیکەش بەهۆی سەختی برینەکەیانەوە گیانیان لەدەستداوە.


رەزا شـوان: ماریا میدالـیاکەی بۆ نەشتەرگەریی منداڵـێک فـرۆشت. – WTARIKURD\nرەزا شـوان: ماریا میدالـیاکەی بۆ نەشتەرگەریی منداڵـێک فـرۆشت.\nوەرزشـوانی رمهـاوێـژی جـوانی پـۆڵـەنـدی، خاتـوو (مـاریـا ماکـدالینا ئەنـدرێتشـیک)ی تەمەن (25) ساڵان، کە لە خـولی یارییەکـانی ئۆڵومپی هاوینەی (2020)، کە بە هـوی کۆرۆنـاوە لیـژنەی ئـۆڵـۆمپی نێـودەوڵەتی دوای خـست و لە هـاوینی ئەمساڵ (2021) لە (تۆکیۆ)ی پایتەختی ژاپـۆن بەڕێوەچـوون. کە خـولی (32ی ئـۆڵـۆمپـیاتە) لە رۆژی (23/ یـوولی/ 2021) بە شـێوەیەکی فـەرمی دەستیپـێکـرد. ماریـا بەشـداری کـرد.\nرمهـاوێـژ مـاریـا ئەنـدرێتـشـیک، پە پلـەی دووەم دەرچـوو، کە بە (2) مەتـر لە دوای رمهاوێژی چینی (لیـو شی ینگ) وە بوو، کە میدالیای زێڕینی بردەوە. ماریا میـدالیای زیـوینی وەرگـرت. کە نزیـکەی (10) ساڵە راهـێنانی کرد و هەوڵیـدا، تا ئەم خەون و هیـوایـەی بەدەسـتهـێـنا. کە چـووە سـەر سـەکـۆی خـەڵات بەخـشـین و لە مـلکـردنی میـدالیای زیوین و پێشکەشکردنی چەپکەگوڵی رێزلێنان و هەڵکردنی ئاڵای وڵاتەکەی بە بـۆنەی ئـەم سـەرکەوتنـەیەوە. زۆر شاد و دڵخـۆشـبوو.\nخـێزانێک لە پـۆڵەنـدەی نیشتمانی دا، کۆڕێـکی منـداڵی تەمەن (8) مانگانیان کە ناوی (میلـۆش مالـیسا)یە، تووشی نەخۆشیـیەکی سـەخـتی ترسناکی دڵ ببـوو. چی پـارەیـان هەبوو بۆ چارەسەرکردنی منـداڵەکەیان خەرجیان کرد. بەڵام چارەسەرنەکرا. پێویستی بەوە دەکـرد کە منـداڵەکەیـان بۆ دەرەوەی پـۆڵـەنـدا ببـەن. بیبـەن بـۆ نەخـۆشخـانـەی سـتانفـۆرد لە کـالـیفـۆرنیـا ـ لـە ویـلایـەتە یەکگـرتووەکـانی ئەمریکا، بۆ ئەنجـامـدانی نەشتەرگەرییەکی خـێرا بۆ دڵی منداڵەکەیان، کە دوا هـيوایان بـوو بۆ رزگـارکردنی لە مردن. پێویستـیان بە (383) هـەزار دۆلار هەبـوو. باوک و دایکی (میلـوش مالیـسا) هـیچ پارەیەکیان بە دەستەوە نەمابوو. ناچاربوون. کە لە رێی فەیسبووک و ئینتەرنێت داوای یارمەتیان لە خـێرخوازان کـرد، کە بە پارە یارمەتیان بـدەن. نیوەی زیاتـری ئەو بـڕە پـارە پێویستە بۆ نەشتەرگەرییەکە لە رێی یارمەتییەوە کۆبـۆوە. بەڵام نەگەیشـتە پـارەی پێویستی سەفـرکردن و تێچـوونی نەشـتەرگەرییـەکە. بـۆیـە بـۆ جـاری دووەم داوای یارمەتیان کرد. کە ماریا ئەندرێتشیک بەم داوایەی زانی. بڕیای دا کە پێویستە یەکەمین کەس بێت و گەورەتـرین پشکی لەم یارمەتیـدانەدا ببێت بۆ رزگـارکردنی ئەو منـداڵە نەخۆشـە. چونکە ماریـا خۆشی ئـازاری شێرپەنجـەی ئێسک و نەشتەرگەریی شانی چـێشـبوو. ماریا ئەندرێتشیک پارەیەکی کەمی هەبوو. بڕیاریـدا بۆ یارمەتیـدانی نەشتەرگەرییەکەی ئەو منـداڵە، میدالیاکەی بە زیـادەفـرۆشتنی ئاشکـرا بفـرۆشـێت و پـارەکەی بـدات بـەو خـێزانە دامـاوە. ئەگـەرچی میـدالیـاکەی زۆر لەلا شـیریـن بـوو، جـوانتریـن یادگـاری بـوو، لـە ئەنجـامی راهـێنان و مانـدووبـوونـێکی زۆر بە دەسـتی هـێنابوو. بەڵام رزگارکردنی ژیانی ئەو منداڵەی بە ئەرکێکی نیشتمانی و مرۆڤـایەتی و پیرۆز و بە گرنگـتر لە میـدالیاکەی دەزانی. کە بۆ ئەرکـێکی مرۆڤـایەتی دەیفـرۆشێت.\nخۆشبەختانە چەند سوپەر مارکێتێک بە ناوی کۆمپانیای (زابکا) وە، بە پارەیەکی زۆر بـاش، بـە (125) هـەزار دۆلار میـدالیـا زیـوینـەکـەی ماریـا ئەنـدرێتـشیکی کـڕی.\nقسەکەر بە نـاوی کۆمپانیای زابکا ئەم هەڵوێست و بەخشـینەی ماریای بەرزنرخاند و وتی: ” سوپاس و هەست و هەڵـوێستە زۆر جـوانـەکەی یـاریـزانی ئـۆڵـۆمپـیمان زۆر کاری تێکـردین” وتیشی:” بڕیارمان دا، کە میـدالیا زیـوینەکە کە لە تۆکیـۆ وەریگرت. شایانی خاتوو ماریـا خۆیەتی و هەر لای خـۆی بێت” کۆمپانیای زابـکا (125) هەزار دۆلارەکەیان دا بە خێزانەکەی ئەو منداڵە نەخۆشە بۆ ئەوەی گەشت بکەن بۆ ئەمریکا و نەشتەرگەریی دڵ بۆ منداڵەکەیان بـکەن. میدالیا زیـوینییەکەشیان پێشکەش بە ماریا ئەنـدرێتـشیک کـرد.\n1ـ ماریا ئەندرێتیشک لە رۆژی (9/ ئادار/1995) لە (سواتکی)لە پۆڵەندە لەدایکبووە.\n2ـ لە منـداڵیـیەوە حـەزی لە وەرزشکـردن بـوو. بە تایبەتیش لە رم هـاویشتن، خـەونی بەوەوە دەبینی کە رۆژێک لە رۆژان ببێت بە پاڵەوانێکی رمهاوێژی پۆڵەندەی نیشتمانی و جیهانی و لە کێبڕکێ و لە خـولە ئـۆڵـومپییە جیهـانییەکانـدا بەشداربێـت و میـدالیایەک بباتەوە. ئەوەبوو لە ئـۆڵـۆمپی هاوێنەی (2020) دا ئەم هیـواداری و خەونەی هاتەدی. لە یـاری رم هـاویـشتن بۆ ژنـان، بـۆ مـاوەی ( 57.40) شەست و حـەوت مەتـر و چـل سانتیمەتر رمەکەی هاویشت. میدالیای زیوینی بەدەستهـێنا. کە ئەوە دوەمین بەشداریی بوو لە یارییە ئـۆڵـۆمپییەکـان و یەکـەم بـردنەوە و یەکـەم میـدالیایە کە بە دەستی هـێنا. بەمەش خەونی منداڵی هاتەدی و بوو بە یەکێک لە پاڵەوانەکانی جیهان لە رم هاویشتنی ژنانـدا. لەوانەشە کە لە ئـۆڵـۆمپادی داهـاتـوودا میدالیـای زێـڕ بباتـەوە. ئەم ژمـارەیەش کە لە تۆکیـۆ تـۆمـاری کـرد. ریکـۆردێـکی پێـوانـەییە لە پۆڵـەنـدا و سێـیەمین باشـترین ئەنجـامە لە مێـژووی کێـبڕکێی رم هاوێـشـتن بۆ ژنـان لە جیهـاندا.\n3ـ لە پاڵـەوانێـتی جیهـانی بۆ لاوان، کە لە ساڵی (2013) دا لە (دونتسل) لە ئـۆکرانیا بەڕێوەچـوو. ماریا بەشـداری کـرد. بۆ مـاوەی (14. 40) مەتـر رمەکەی هـاویشـت.\n4ـ لە ساڵی (2014) لە پاڵەوانێتی جیهان بۆ پێگەیشتووان کە لە (یۆجین) لە ویلایەتە یەکگرتووەکانی ئەمریـکا بەڕێـوەچـوو، ماریا بەشـداری کرد و (53.55) مەتر رمەکەی هـاویشـت.\n5ـ لە ساڵی (2015) دا لە پاڵەوانێتی ئەسکـیلیستونا کە بۆ پێگەیشتووان لە (سوید) دا بەڕێوەچـوو، بەشداری کرد و لە تیر هـاویشتن بۆ کچـان، پلـەی یەکـەمی بەدەستهـێنا. باشترین ریکـۆردی کەسێـتی تۆمارکـرد، کە رمی بۆ ماوی (71.40) مەتـر هـاویشت.\n5ـ لە پاڵەوانێـتی جیهـان کە لە (پەکـین) لـە چـین بەڕێـوەچـوو. مـاوەی (55.73) مەتـری لە رم هاويشتـندا تۆمـارکرد.\n7ـ لە پاڵەوانێتی ئەوروپا کە لە (ئەمستردام) لە هـۆڵەندا بەڕێوەچوو، ماریا بەشداری کرد و ژمارەی (57.93) مەتـری لە رم هاویشـتن تۆمـار کرد.\n8ـ لە خولی (31)ی یارییە ئۆڵۆمپییەکانی کە (2015) لە (ریـۆدیجـانیرۆ) ی پایتەختی بەرازیل بەڕێوەچـوو. ماریا بەشداری کرد. پلەی چـوارەمی بەدەستهـێنا (57.11) مەتر رمەکەی هاویشت، کە تەنیا (2) سانتیمەتر لەگەڵ پلەی سێیەمەدا جیاوازی هەبـوو.\n9ـ ماریا تووشی شێرپەنجەی ئێسکەکانی و ئازاری شانی بـوو، نەشتەرگەریی بۆ شانی کـرد و ئازاری نەمـا. بە خۆڕگرای و باوەڕ و چارەسەرکردن و گەشبینی و هـیواداریش، شێرپەنجەی ئێسکەکانی تێپەڕانـد و چاکبۆوە و دەستی بە راهـێنانی رم هـاویشـتن کرد.\n10ـ لە ساڵی (2018) دا لە کێبڕکێی یارییەکانی ئەوروپا کە لە (بەرلـین) لە ئەڵمانیادا بەڕێوەچوو. ماریا بەشداری کرد. بەڵام بە باشی خۆی بۆ ئە کێبڕکێیە ئامادە نەکردبوو.\n11ـ لە ساڵی (2018) دا ماریا و راهـێنەرەکەی ئەوینـداری یەکـتری بـوون.\n12ـ لە پاڵـەوانێتی (دۆحـە) ی پایتەخـتی قـەتەر، کە لە ساڵی (2019) دا بەڕێو5چوو، ماریا بۆ یارییەکانی کۆتایی دەرنەچـوو. بەڵام کـۆڵی نـەدا و بێ هـیوا نەبـوو. بۆ یارییە ئۆڵۆمپییەکانی هـاوێنەی تـۆکیۆ دەسـتی بەراهـێنان کـرد.\n13ـ وەکو لە سـەرەوە نووسیومـانە، لە ئـۆڵـومپـیاتی (2021) دا لە تۆکیۆ ـ ژاپـۆن، ماریـا ئەنـدرێتشیک لە رم هـاویشتنی ژنـاندا، پلـەی دووەمی بەدەستهـێنا و میـدالیای زیـوینی بـردەوە.\nبەهرۆز جەعفەر: زنجیرە کتێبی کامبریج : کتێبی دەربارەی کورد.


کرماشان.. چوار لاو لە کاتی دۆزینەوەی گەنجینەدا گیانیان لەدەست دا\nBasnews 13/08/2020 - 12:50 كوردستان\nبەپێی ڕاپۆرتی هەفتەنامەی (سەدای ئازادی) لە کرماشان، لە سنووری شاری (گیەڵانی ڕۆژئاوا) چوار گەنج کە لەناو شوێنەوارێکی مێژوویی بەدوای گەنجینەدا گەڕاون، بەهۆی تەقینەوەیەک کە خۆیان ئەنجامیان داوە، بوونەتە قوربانی.\nبەپێی هەمان سەرچاوە، سێ گەنج کە بۆ دۆزینەوەی گەنج لە دەوروبەری شارەدێی (چلە)ی سەر بە گیەڵانی‌ڕۆژئاوای کرماشان سەرقاڵی هەڵکۆڵین بوون، پاش ماوەیەک بیسەروشوێن بوون، ئەمەش بووەتە هۆی نیگەرانی خەڵک و دەستیان بە بەدواداچوون کردووە.\nئەو ڕووداوە لە دۆلێک بەناوی (دەروەن‌ئاوا) ی سەر بە گوندی (كڵاوزەرد) لە گیەڵان‌ڕۆژئاوا ڕووی داوە کە یەکێکە لە ناوچە گرنگە مێژوویەکان و چەندین ئاسەواری مێژوویی تێدایە کە باس لەوە دەکرێت چەندان ذشوێنەواری سەردەمی "ئەشکانی و ساسانی"ئەکانی تێدایە کە لەسەر چەند تەپۆڵکەیەک هەڵکەوتوون.\nهەمان سەرچاوە لەزاری خەڵکی خۆجێی ناوچەکەوە ئاماژەی بەوەش کردووە ئەو سێ\nگەنجە بۆ دەستڕاگەیشتن بە گەنجەکە، سەرەتا تەقینەوەیەکیان ئەنجام داوە و پاشان چوونەتە ناو قووڵکەکەوە و پاش ١٢ کاتژمێر هیچ هەواڵ و سەروشوێنێکیان نەبووە، بۆیە خەڵکی انوچەکە نیگەران بوون.\nپاشان کە تیمی فریاگوزاری و لایەنی پێوەندیدار دەگەنە شوێنەکە، برای یەکێک لەوانەی لەناو قووڵکەکە گیری خواردووە بە تەنافێکەوە ئەچێتە ناو قووڵکەکە و پاش ماوەیەک تەرمی یەکیان دەردەهێندرێت.\nپاش چەند کاتژمێری دیکە و بە هەوڵی تیمە فریاگوزارییەکان تەرمی ئەو دوو گەنجەکەش دەردەهێنن و باس لەوە دەکرێت، ئەو گەنجەش کە بۆ ڕزگاکردنی گیانی هاوڕێکانی چووەتە ناو چاڵەکەوە، ئەویش گیانی لەدەست داوە.\nئەم ڕووداوە لە کرماشان و تۆڕە کۆمەڵایەتییەکان کاردانەوەی زۆری بەدوای خۆیدا هێناوە.\nبەپێی زانیاریی میدیا خۆجێیەکان ناسنامەی ئەو چوار گەنجەی کە بوونەتە قوربانی بریتین لە "یەزدان نەجەفی، سادق و هیدایەت مەحموودی و پەیام شەریفی".


كۆسرەت ڕەسوڵ دوو پۆستی باڵای یەكێتی پڕدەكاتەوە – تۆڕی میدیایی خەڵک\n2019/10/26 - 4:52 PM\nجێگری سكرتێری گشتی یەكێتیی نیشتمانیی كوردستان هەردوو پۆستی سەرپەرشتیاری مەكتەبی شەهیدانی و جێگری مەكتەبی حزبەكەی پڕ كردەوە.\nكۆسرەت ڕەسول عەلی، جێگری سكرتێری گشتی یەكێتی لە نووسراوێكدا، كە وێنەیەكی دەست (خەڵك) كەوتووە ڕایگەیاندووە، پاڵپشت بەو دەسەڵاتەی پێیان دراوە بڕیاردرا بە دانانی میقداد بەهادین محێدین وەك سەرپەرشتیاری مەكتەبی شەهیدانی یەكێتیی نیشتمانیی كوردستان.\nهەر لە نووسراوەكەدا هاتووە، “هەژار حەسەن كوێستانی-ش وەك جێگری سەرپەرشتیاری مەكتەبی شەهیدانی یەكێتی دەستنیشان كران”.\nجەختیشكراوەتەوە، بڕیارەكە لە ڕۆژی دەرچوونیەوە كاری پێدەكرێت.\nكۆسرەت ڕەسوڵ عەلیمەكتەبی شەهیدانیەكێتی نیشتمانی كوردستان\nخۆپیشاندان دەستی پێكردەوە و كوژراو و برینداری لێكەوتەوە


ئۆخەی شوكر دەوامە تۆزێ لەكۆڵمان ببنەوە.! | دەزگاى زارى کرمانجى\nئۆخەی شوكر دەوامە تۆزێ لەكۆڵمان ببنەوە.!\nگومان لەوەدانیە كاتێ ئەم ناونیشانەی سەرەوە دەبینین سەرمان سوڕ دەمێنێت كە دەبێ مەبەست یان ئامانج چی بێت لەم ناونیشانەی كە نوسراوە، بەڵام بێگومان ئەم ناونیشانە ڕاستیەكی درك پێنەكراوی ناو كۆمەڵگەی ئێمەیە كە بە گشتی دەبێ بزانین هاوسەرگیری و خێزان پێكهێنان تەنیا بۆ ئەوە نیە منداڵ بنێنەوە و منداڵ لە زەویدا بڵاوبكەنەوە بەبێ پەروەردەكردن و بەبێ بەرهەم و بە خراپی گەورە بكرێت و لەكۆتایی بەدەستیەوە بناڵێنیت و هەزار دوعای خراپ و مردنی لێ بكەیت و لێی بێزار بیت لەماڵەوە لەسەر دەستی ئەو منداڵە ڕووبەروی چەندین كێشە ببیتەوە، بەڵكو پێویستە لەسەر ئەو كەسانەی دەچنە ناوپرۆسەی هاوسەرگیری و منداڵیان هەیە منداڵەكانیان لە تەمەنێكی بچووكەوە بەر لە تەمەنی (٦) ساڵی و بەر لە ناردنی بۆ قوتابخانە لە ماڵەوە پەروەردەیەكی سەركەوتوو جوانی بكرێت و ببێتە منداڵێكی بەڕەوشت و پاك و خاوێن و بەرێز بۆ ئەوەی ئامادە بێت بۆ یەكەم ڕۆژی دەستپێكی خوێندنی لە قوتابخانە.\nزۆرجار لە بەشێك لە دایكان و باوكان و هەتا لە خوشك و براكانی ئەو قوتابییانە دەبیستین كە دەیاننێرن بۆ قوتابخانە دەڵێن"ئۆخەی شوكر دەوام هاتەوە تۆزێ لەكۆڵمان ببنەوە، بەو منداڵە دەڵێن كە خۆیان پەروەردەیان كردووە و گەورەیان كردووە و ئامادەیان كردووە بۆ قوتابخانە، ئەوەی جێگای پڕسیارە خێزان لەماڵەوە لێی بێزار بن و بەلایانەوە وابێت كە بەڕێكردن و ناردنی بۆ قوتابخانە حەسانەوە و ڕزگاربوونە لە دەستی، ئەی لە قوتابخانە مامۆستا چۆن بتوانێ لەماوەی سێ بۆ چوار كاتژمێر پەروەردەی بكات و ئامۆژگاری بكات و وای لێبكات كە پۆل و قوتابییان و قوتابخانە لێی بێزار نەبن وەك ماڵەوە.\nلەم چەند ڕۆژە گەیشتم بە باوكی قوتابییەك گلەیی ئەوەی دەكرد كە لە قوتابخانە قوتابییەك كێشە بۆ منداڵەكەی دروست دەكات كەچی لەهەمان كاتدا منداڵەكەی ئەو زۆر بزێوەو لەخوێندن ئاستی وەك پێویست نییە، كاتێ پێم گووت منداڵەكەتان ئاوایە گووتی ئەمە دەبێ ئێوە چارەسەری بكەن كاری ئێوەی مامۆستایانە دەبێ فێریان بكەن و پەروەردەیان بكەن، هەرچەندە مامۆستا بێ جیاوازی هەمیشە لەهەوڵدایە بۆ بەجوانی پەروەردەكردن و فێركردن هەروەك چۆن پەروەردە بەر لە فێركردنە، بەڵام كاتێ دایك و باوك ئەتەكێت و بنەماكان و ئەو كتێبانەی تایبەت بە پەروەردەكردنی منداڵیان نەیخوێندبێتەوە چۆن دەتوانێ منداڵ لە تەمەنێكی بچووكەوە بەجوانی پەروەردە بكات، هەروەها كاتێ منداڵ (۲۱) كاتژمێر لەلای دایك و باوكی بێت نەتوانن پەروەردەیەكی جوانی بكەن و ئامۆژگاری بكەن مامۆستا چۆن بتوانێ بە (٤) كاتژمێر هەموو كەموكوریەكان و پشتگوێخستنەكانی ماڵەوەی دایك و باوك چارەسەر بكات.\nپێویستە لەسەر دایكان و باوكان و ئەندامانی خێزان لە ماڵەوە بەخۆشەویستیەوە گرنگی زیاتر بە منداڵەكانیان بدەن و كاتی زیاتریان بۆ تەرخان بكەن پشتگوێیان نەخەن تا ببن بە منداڵێكی بەتوانا و زیرەك و سەركەوتوو خاوەن پەروەردەیەكی باش بۆ ئەوەی لە داهاتوو خزمەتی خاك و نیشتیمانەكەی بكات و ببێتە جێگای شانازی بۆ خێزانەكەی.


قەندیلییەکان دەستیان کرد بە تەکاندنی گوێز و وشککردنەوەی خۆراک بۆ زستان – کوردی – RojNews.News\n01/10/2020 - 7:07:53 am\nدانیشتوانی گوندەکانی سنووری بناری قەندیل، بە هۆی سەختی و ساردیی ناوچەکەیان هەر زوو خۆیان بۆ هاتنی وەرزی زستان و سەرما ئامادە دەکەن و ئەو بەرووبوومانەی لە هاوین و ئەم وەرزەدا پێدەگەن زۆربەیان وشک دەکەنەوە و بۆ وەرزی زستان وەک شەوچەرە بۆ خواردن بەکاری دێنن، لەگەڵ ئەوەشدا ئێستا سەرقاڵی تەکاندنی گوێزن.\nوەک نەریتێکی فۆلکلۆریی، لە زۆربەی گوند و ناوچەکانی هەرێمی کوردستان، لەسەرەتای هاتنی وەرزی پایزدا هەرزوو خەڵک ئامادەکاریی دەکات بۆ هاتنی وەرزی زستان و سەرما و سۆڵە و دەست بە وشککردنەوەی میوە و بەرووبوومە هاوینەکان و هەڵگرتنی کاکڵە گوێز دەکەن بۆ ئەوەی لەوەرزی زستاندا وەک شەوچەرە بەکاری بێنن، بۆ لەنزیکەوە ئاگاداربوون لە کاروبارەکانیان، وەک تیمی ڕۆژنیوز سەردانی گوندی شارۆشەمان کرد لە بناری قەندیل.\nگوندنشینانی سنورەکە بەیانیان زوو لە خەو هەڵدەستن، كەسێك كە پێی دەوترێت شەنیەر یان (گوێزوەشێن) شارەزایە لە چۆنیەتیی تەكاندنی گوێز، دارێکی درێژی پێیە گوێزەکان لە لقی دارەکان لێدەکاتەوە، کەسەکە دەچێتە سەر دار گوێزەكە و بە دارەکەی دەستی دەست بە تەكاندنی گوێز دەكات و چەند كەسێكیش لە خوارەوە گوێزەكان كۆ دەكەنەوە، کە دواتر بەشێکیان دەکرێن بە کاکڵە و بۆ شەوچەرەی زستان هەڵدەگیرێن و بەشێکیشیان لە بازاڕدا دەفرۆشرێنەوە.\nبەهۆی ئەوەی ژینگەیەکی پاک و ئاوێکی سازگاری هەیە گوێزەکانی بناری قەندیل ناوبانگیان دەرکردووە، بەڵام وەک ئیبراهیم محەمەد، دانیشتووی گوندی شارۆشە باسی دەکات، ماوەی دوو ساڵە دار گوێزەکان تووشی نەخۆشی هاتوون و گوێزەکانی وەک پێویست گەشە ناکەن و کرم دەکەن.\nئەو کەسەی وەک شەنیەر دەستنیشان دەکرێت، پێویستە بەتوانا و بە ئەزمون بێت، چونکە چوون بۆ سەر داری گوێز مەترسیی زۆری هەیە، زۆر کەس هەیە بەربووەتەوە و دەست و قاچی شکاوە یان سەقەت بووە، هەموو کەسێک ناتوانێت بچێتە سەر دار گوێز، چونکە لە کاتی تەکاندنی گوێز پێویستە هەر دوو دەستی لە کار دابن بۆ تەکاندنی گوێزەکان.\nکاری وشککردنەوە و هەڵگرتنی گوێز، زیاتر لە ئەستۆی ژناندایە، بەسێ حەسەن یەکێک لەو ژنانەیە و دەڵێت: پێویستە توێکڵی گوێزەکان لێبکرێنەوە بۆ ئەوەی کاتێک لە بەر خۆرەتا و دادەنرێت بە باشی وشک ببنەوە، ئەگەر بە باشی وشک نەبنەوە ئەوا گوێزەکە کرم دەگرێت و خراپ دەبێت.\nجیاواز لە تەکاندنی گوێز لەم وەرزەدا لە قەندیل ژنان دەست دەکەن بە وشککردنەوەی قۆخ، هەنجیر، سماق، مێوژ، بامیە، بیبەر، کە هەموو ئەوانە لە وەرزی زستاندا بۆ شەو چەرە و چێشت لێنان بەکاردێن.\nئایشێ ڕەسوڵ، ژنێکی بەتەمەنی گوندی شارۆشە سەبارەت بە وشککردنەوەی بەرهەمەکان دەڵێت: بەشێک لە خەڵک ئێستا ئەم بەرووبوومانە لە بەفرهەڵگردا هەڵدەگرن، بەڵام ئێمە تەنیا وشکیان دەکەین، لە ڕووی تەندروستییەوە وشککردنەوە باشترە.\nژنانی گوند لە هەموو کارەکانداهاوکاریی یەکتریی دەکەن و زۆربەی کارەکان بە هەرەوەزی بەڕێوەدەبەن، کاری ئامادەکاریی زستانیش بە هەمان جۆر بە هەرەوەزیی ئەنجام دەدرێت.\nقەندیل ناوچەیەکی سەخت و کوێستانیی و ساردە و ساڵانە لەگەڵ هاتنی وەرزی زستاندا بەفرێکی زۆری لێدەبارێت، بەوهۆیەوە کاری کشتوکاڵیی و پێگەیشتنی بەروبوومەکانی ئەستەمە هەربۆیە گوندنشینانی سنوورەکە پەنا بۆ وشکردنەوە و هەڵگرتنی بەشێک لە خۆراکەکان دەبەن.


وێنە، چۆنێتی نانی بەشەئاردی دابەشكراو بەسەر هاووڵاتیان - تۆڕی میدیایی خەڵک\nوەزارەتی بازرگانی و پیشەسازی ڕایدەگەیەنێت، بەشە ئاردی مانگانەی دابەشكراو لە ژێر تاقیكردنەوەكانی بەرێوەبەرایەتی دروستكراوی دانەوێلەی هەولێر دەردەچێت.\nوەزارەتی بازرگانی و پیشەسازی حكومەتی هەرێمی كوردستان لە ڕاگەیەنراوێكدا ئاماژە بۆ ئەوە دەكات، لەسەر ڕاسپاردە و بڕیاری نەوزاد كامیل بەرێوەبەری گشتی بازرگانی، بۆ دڵنیابوون لە كوالێتی بەشە ئاردی دابەشكراو، بەرێوەبەرایەتی درووستكراوی دانەوێڵەی هەولێری ڕاسپارد بۆ بەدواداچوون و تاقیكردنەوە.\nئاشكراشیكرد، تیمی بەڕێوەبەرایەتییەكە هەستان بە درووستكردنی نان لە بەشە گەنمی مانگی (9) لە هەندێ لە كارگەكانی ئارد لە شاری هەولێر، لە ئەنجامی تاقیكردنەوەی ئاردەكەدا بۆیان دەركەوت بەبێ هیچ كێشە و گرفتێك نانێكی تەندروست و جوانی لێوە دروست دەبێت.\nقەرزی كرێی خوێندن بۆ كچ و كوڕی شەھیدان و زیندانیانی سیاسی خەرج دەكرێت\nخەڵك ئەندامێكی لیژنەی دارایی ئەنجومەنی نوێنەرانی عیراق ڕایدەگەیەنێت، بەغدا 200 ملیار دینارەكە بۆ هەرێمی كوردستان دەنێرێت و ئاشكرایدەكات هیچ لێدوان…\nخەڵك-بەشی هەواڵ یاریدەدەرێكی سەرۆك وەزیران هەرێم بۆ كاروباری ئەنجومەنی باڵای وەبەرهێنان ڕایدەگەیەنێت، نەیار و دوژمنانی كورد لەم سەردەمەدا…\nئەدهەم بارزانی: بێكاریی لاوانی سەرگەردان كردووە\nخەڵك- ئەدهەم بارزانی پێیوایە بێكاریی، چینی گەنجان و لاوانی تووشی بێسەروبەریی و سەرگەردانییەكی زۆر كردووە، هیواخوازیشتە لە وڵاتدا بمێننەوە…\n17 ئیلول 2021 2.40 pm\nخەڵك- وەزارەتی تەندروستی حكومەتی هەرێمی كوردستان ڕایدەگەیەنێت، لەماوەی 24 كاتژمێری ڕابردوودا 1378 كەس تووشی كۆرۆنا…\n25 مارس 2021 11.29 am\nخەڵك-تەنیا هەورامی بڕیاردەری لیژنە دارایی و ئابووری لە پەڕلەمانی كوردستان ڕایدەگەیەنێت، هەركات پشكی هەرێم لە…


هەولێر، ژمارەیەک مامۆستای ئاینیی گردبوونەوە – کوردی – RojNews.News\nهەولێر، ژمارەیەک مامۆستای ئاینیی گردبوونەوە\n02/03/2020 - 6:39:59 pm\nچوؤرشەممە, 6 سبت 2017 – 13:57\nلە شاری هەولێر ژمارەیەک مامۆستای ئاینیی بەمەبەستی “دەربڕینی ناڕەزایی و نیگەرانییان لەو کوشتارەی بەرامبەر موسڵمانانی میانمار دەکرێت”، گردبوونەوە.\nئەمڕۆ ژمارەیەک لە مامۆستایانی ئاینی شاری هه‌ولێر لەبەردەم مزگەوتی سەواف-ی شارەکە گردبوونەوەیەکیان ئەنجامدا و بەیاننامەیەکیان ئاڕاستەی گەلانی جیهان کرد.\nیوسف شافعی، نوێنەری مامۆستایانی ئاینی لە کۆنگرەیەکی ڕۆژنامەنووسیدا بەیاننامەکەی خوێندەوە، کە تیایدا هاتبوو: بەمەبەستی دەربڕینی ناڕەزایی و نیگەرانیمان لەو کوشتارەی بەرامبەر موسڵمانانی میانمار دەکرێت گردبووینەتەوە.\nهەروەها، هاتبوو: نیگەرانین لەو بێدەنگیەی جیھان بەرامبەر ئەم تاوانە کەئەمە پێشێلکاریی مەترسیدارە بۆ سەر خەڵکی سیڤیل و بێ چەک.\nهەر لە بەیاننامەکەدا هاتبوو”داوا لە رێکخراوە جیھانیەکان و رێکخراوە نەتەوە یەکگرتوەکان و حوکمەتەکان و گەلانی دونیا دەکەین بەیەکەوە بەرگریی بکەن لە مافی مرۆڤ و ئیسلام و چیتر ڕێگە نەدرێت بە کوشتن و پێشێلکاریی بەرامبەر مرۆڤ و نەتەوە و دینە جیاوازەکان”.\nمیانمار، دەکەوێتە باشورى ڕۆژهەڵاتی ئاسیاوە و هاوسنووره له‌گه‌ڵ وڵاتانی هیندستان و به‌نگلادیش و چین و تایلاند و نزیکەی ٤ %ی دانیشتوانەکەی موسوڵمانە و ئاینی بودی-یش ئاینی فەرمی ئەو وڵاتەیە.\nئاڵۆزیی و شەڕی نێوان موسڵمانانی میانمار (رۆهینگا) و دەوڵەوتی میانمار لە کۆتایی ساڵەکانی ١٩٤٠ ەوە دەستیپێکردووە هەر لەوکاتەوە موسڵمانەکانی میانمار هەوڵی جیابوونەوە لە دەوڵەتی میانمار دەدەن، چەند ڕۆژێکیشە لە تۆڕە کۆمەڵایەتییەکان و ڕاگەیاندنەکان-دا چەندین وێنە و ڤیدیۆ بڵاودەکرێنەوە، کە دەوترێت وێنە و ڤیدیۆی موسڵمانانی میانمارن و لەلایەن بودییەکانەوە ئەشکەنجە دەدرێن و دەسوتێندرێن و دەکوژرێن، هەروەها دەوترێت ژمارەیەکی زۆریشیان بەهۆی ئەشکنجەوە ئاوارای وڵاتانی دراوسێ بوون.\nنەتەوە یەکگرتوەکان ڕایگەیاند: نزیکەى ١٢٥ هەزار موسوڵمانى ڕۆهینگا لە هەرێمى ڕاخینى میانمارەوە ئاوارەى بەنگلادیش بوون.\nنەتەوەیەکگرتووەکان ئانگ سان سوچی، ڕابەری میانمار بە بەرپرسیاری یەکەمی ئەو ئاڵۆزیانە زانیوە و ڕەخنەی لە بێدەنگییەکەی گرت.\nلە بەرامبەردا، ئەمرۆ نوسینگەی ئانگ سان سوچی، لە ڕاگەیەندراوێکدا ئەو دەنگۆیانەی رەتکردەوە و وتی:”زانیارییەکانی هەرێمی ڕۆهینگا بە هەڵە دراونەتە جیهان و ئەگەری هەیە ئەو حاڵەتەش ببێتە هۆی تێکچوونی پەیوەندییەکانی میانمار و وڵاتانی دیکە”.\nوتیشی:”تیرۆرستان لە پشتی بەلاڕێدابردنی زانیارییەکانەوەن و ڕەتیدەکەینەوە کە ئەو ژمارە زۆرەی موسڵمان لە وڵاتی میانمار هەڵهاتبن”.\nبەرپرسە یەکتێیەکانی سەندیکاکانی هەولێر ئاگایان لە کۆبوونەوەی بارزانی نییە\nکوڕی بەرپرسێکی ڕۆژئاوای کوردستان لە هەرێمەکانی پاراستنی مەدیا شەهیدبوو


دانا هەڵەبجەیی - 15-03-2019 - 4408 جار خوێندراوەتەوە\nپاش ئەوەی دوو ڕۆژ بە بەردەوامی لە ژێر بەزەیی ڕاجیمە و تۆپەکاندا لە ژێرزەمینەکەی خۆمان شەومان کردەوە، ئیدی لە 14-03-1988 هەموو خێزانەکەمان گواستمانەوە بۆ ژێرزەمینی ماڵی براگەورەکەم، بۆ ئەوەی ئەگەر مردین، یا ڕزگارمان بێت پێکەوە بین، بەڵام لەوێش دوای ئەوەی ڕەتلێک ڕاجیمە حەوشە و کۆڵانەکەی وێران کرد و تراکتۆرێک و ئۆتۆمبێلێکی سوتاند، ئەوەش بووە هۆی پەڕاندنی قاچی حەمە تاڵ و گیان لەدەستدانی کاک ناسری حمەکەریمی چایچی بە بەرچاوی خۆمەوە. ئیترچرکە بە چرکە هەستمان بە نزیک بونەوەی مەرگ ئەکرد، نە ئەمانتوانی لە ژێر زەمینەکە بێینە دەرەوە و نە بواری هەڵاتن و دەربازبوون لە هەڵەبجە هەبوو،،،.\nلە ناکاو جەلال عازەبانی شاعیری لاو خۆی کرد بە ژێرزەمینەکەدا، زۆر دڵی خۆش بوو چاوەکانی ئەبریسکایەوە لە خۆشیدا. ووتی: ها ئەوە جگەرەم بۆ هێناوی، زانیومە لێرەی، هەستە ئیتر ڕزگارمان ئەبێت لە بەعس، ئەمشەو تا بەیانی برادەران ئەگەنە ناو شار. پاکەتێک سۆمەری پێدام و ئەملاو ئەولای یەکترمان ماچکرد ، ووتی من ئەڕۆم بۆ باوەکۆچەک،، وەک بڵێی ئەزانێت ئەوە دوا دیداری ئەبێت لە گەڵماندا. هەر واش دەرچوو، لەو رۆژەوە نە جەلالم بینی و نە زانیشم لەکوێ دوا هەناسەی داوە و نە تەرمەکەشی دۆزرایەوە،،،. دڵنیام لە دوا لێدانی دڵیشیدا دڵی بە برادەران (پێشمەرگە) خۆشبوو کە شارەکەمان بۆ ڕزگار ئەکەن،،!!. کە گەورەییەکی بێ سنوورە مرۆڤ بە هیوای ڕزگاری و بە ئومێدی ئازادییەوە بمرێت.\nهەناسەکەم ،،، ئەو شیعرە ناسکەی شەهید جەلال بوو کە پێش مەرگی هەڵەبجە ئاوازم بۆ دانا. وەلی دوای شانزەی سێ، هەناسە لە جەلال بڕا و شیعریش بە ناسکی خنکێنرا و کەمانچەکەی دەستی منیش بۆ هەتا هەتایە شکێنرا،،،.\nپاش نیوەڕۆکەی من و کاوەی زاوام بڕیارماندا برۆین پیکابەکەی لە گەراج دەربێنین و خۆمانی پی ڕزگاربکەین، بە هەزار زەحمەت، بە پشت و پەنای دیوارەکاندا لە ژێر ڕاجیمە و تۆپباراندا خۆمان گەیاندە گەراجە کەی کاک عوسمانی حەمەی پیرەژەن، بەڵام پیکابەکە شۆفڵێک بەری لێگرتبوو، هەرچیمان کرد نەماتوانی بیجۆڵێنین، یا کەسێک شۆفڵەکەی بەردەمی لابدات. دیسان بە نائومێدی بەهەمان شیوەی پێشوو گەڕاینەوە ژێرزەمینەکە،. بەڵام ڕۆژێک دوای ئێمە ماڵباتی خاڵی کاوە، پیکابەکایان بۆ دەربازبوو، وەلی خۆیانیان پێ دەرباز نەکراو پیکابەکە بووە دوامەنزڵگەیان، پاشان بوو بەو پیکابەی کە وەک وێنەی گەشتیارە خەوتوەکانی هەڵەبجە خۆی بە دنیا ناساند، کە ژمارەکەی(5814 سلیمانی) بوو، مۆدیلی ساڵی 58 بوو، 14 سەرنشینەکەی سەریان بۆ هەتاهەتایە نایەوە. تائێستاش مەریوان و مهاباد و خاڵە ئەحە،،،لەبەرچاومن کاتێک چوین بۆ ژێرزەمینەکەیان و چاویان پڕبوو لە چاوەڕوانی، ئەوانیش دیاربوو وەک چاوەکانی جەلال، چاوەڕێی ماڵئاوایی یەکجارەکی بوون.\nئیتر نان و شیری مناڵ و خواردن لە تەواوبوندابوو، ئەبوایە کارێک بکرایە، شار بەردەوام مەرگی بەسەردا ئەباری و ترس و تاریکی دۆخی هەمووانی پەرێشان کردبوو، کاتێک زانیمان پاسە کۆستەرەکەی کاکە عەبەی برام، بە قوڕسواخکراو لە سەری کۆڵانەکە وەک فریشتەیەک بۆ دەربازبوونمان وەستا، و برا گەوەرەکەم بە جاوێکی تۆقاو و پەشۆکاو، هاواری لێکردین خیرا تا تۆپبارانەکە کەمی کردووە سەرکەوون، هێشتا مناڵەکانی خۆی سەرنەخستبوو، پاسەکە جێی دانیشتنی تیانەما، خەڵکی گەرەک و ژێرزەمین هەموو چوەنە ناو پاسەکەوە، لەکاتێکدا 21 کەسی ئەگرت، کەچی 64 خۆی تێ ترازاندبوو.\nباوکم و مامم بڕیاریاندا کە ئەوان بمێننەوە و ئاگایان لە ماڵەکان بێت، ئەگەر شتیێکیش بوو ئەوە ئۆتۆمبیلییان پێیە، ئەتوانن بڕۆن بەرەو سنووری ئێران،. هەرچەند پاڕاینەوە کە لەگەڵماندا بێن، سودی نەبوو، باوکم وتی؛ ئێوە گەنجن با تیانەچن، ئێمە هەرچۆنیک بێت مشوری خۆمان ئەخۆین.\nئێوارەی پانزەی ئازار بوو، بارانێکی کەم ئەباری، قەد هەڵەبجەم وا بە تاریکی لە ناو دوکەڵ و دڵەڕاوکیدا نەدیبوو، خەڵک هەمووی بە پیادە و ئۆتۆمبیل و تراکتۆر بەسەر جادە سەرەکیەکەی هەڵەبجە - سلێمانی بەرەو سیروان ئەڕۆیشتن. سەربازەکانیش وەک خەڵک خۆیان دەرباز ئەکرد، بە تاک و کۆ شەتەک و ماندوو ملی ڕێیان گرتبوو. پاسێک پڕ بوو لە ژن و مناڵ، بەناو تۆپبارانی نزیک و دووری سەرجادە و قەراغ جادە بە خێراییەکی سەرسامئاوەر گەیشتە سەرپردەکەی زەڵم، و بە تێپەربوونی ئێمە زرمەیەکی گەورە هات و پرەدەکەیان تەقاندووە و ڕێی سەرەکی سلێمانی- هەڵەبجە یان داپچڕان. ئیتر پاسەکەی ئێمە دوا ئۆتۆمبیل بوو کە توانی لە هەڵەبجە دەرچێت.\nهەر بارهەڵگری سەربازی و زرێپۆش بوو بەرەو هەڵەبجە ئەڕۆیشتن، بەڵام نەیانزانی تا ئاوەکەی زەڵم جادە ماوە،،،. کە گەیشتینە ناو سەید سادق، خەڵکە لەسەر جادە بەو شەوە مابوەنەوە، چاوەڕیی هەواڵ و هەڵەبجەیان ئەکرد، لە جامی پاسەکەوە موچە نانیان بۆ فڕێئەداین، بۆمان ئەگریان و هاوسۆزیان بۆ دەرئەبڕین، نەیان زانی ئەوانیش ئیتر دوای ماوەیەک زێدیان پێ چۆڵ ئەکەن، ئاوارەیان ئەکەن.\nکە گەیشتینە سلێمانی، بۆ ئەوەی هەرکەس بڕواتە ماڵی کەسێکی، لە بەردەرکی سەرا کاکم پاسەکەی ڕاگرت ،کاتێک لە پاسەکە دابەزیم سەیرێکی چواردەورم کرد، یەکەم شت کارەبا بوو سەرنجی ڕاکێشام، ئاخر سێ ڕۆژ بوو کارەبای هەڵەبجە بچڕابوو. کاتێک سەیری خۆمم کرد، ئەو کاتە هەستم بە خۆم کرد کە پێڵاوم لەپیا نییە، شەڕواڵێک و کراسێکی خوێناویم لە بەردایە،،، خوێنی بریندار و شەهیدەکانم لەگەل خۆمدا هێنابوو. هەرچۆنیک بوو ئەو شەوە بەسەر کەس و ناسیاوەکانماندا دابەش بووین، بەیانی کە هاتین بۆ هەواڵ زانین ، ئەسحابەسپی و بەردەرکی سەرا، خۆڵی مردووی کرابوو بەسەریدا،کەست نەئەبینی غەم و چاوەڕوانی دیارنەبێت بە ڕوخسارییەوە.\nتا ئێوارە بەو شێوە وەک منداڵی لە دایک وونبومان لیهاتبوو، تا دڵنیا بووین لەوەی کە بۆردمانی کۆمەڵکۆژییە کیمیاییەکە ڕویداوە و شارەکەمان مەرگی بە سەردا باریوە، ئیدی هەر یەکە لە ماڵێک وەک کۆست کەوتوویەک خۆمان مەڵاس دابوو، تا بارودۆخەکە ئارام بێتەوە و هەواڵی باوک و کەسوکارمان بزانین. سەرەڕای شپەرزەیی و جەرگبڕانمان، لە سلێمانیش دەستکرا بە گرتنی و ڕواودوونانی هەڵەبجەییەکان، باوکم دیار نەما و هەواڵی نەزانرا، پاش نزیکەی مانگێک بورهانی حاجی محمەدی بامۆکی وەک زۆر لە هەڵەبجەییەکان خۆیان بە هەزار حاڵ لە سنوورەوە گەیاندەوە سلێمانی، پێی ووتم من باوکتم بینیوە سەری بەسەر سکانی پیکابەکیدا کەوتبوو و دەستی بەچاوییەوە بوو، بەدەنی ئاوسابوو، وابزانم مردبوو،،،. من هەواڵەکەم بە کەس نەوت، ئەویش پەیمانی پێدام کە بۆ کەس باسی نەکات. بە داخەوە ئەو هاوڕێ دڵسۆزەشم بە کارەساتێک گیانی لە دەستدا.\nدیسان هەواڵ هات ووتیان باوکت ماوە بەڵام کوێر بووە، ئەمەیان ئارامییەکی پێبەخشین، چونکە بینراوە کە ماوە. بورهانیش ڕاستی کردبوو ، کە کوێر ببو لەڕێ عەنەب، نەیتوانیبوو بجوڵێت، سەری نابوو بەسەر سکانەکەوە، تا ماویەک خێرخوازێک خۆی و ئۆتۆمبیلەکەی گەیاندبووە گوندی بەڵخە، لەوێ پاسدارەکان دەرمانیان کردبوو، هەر لە دێی بەڵخە لەگەڵ چەند خێزانێکی ناسراوی خۆمان مابویەوە، چونکە ویستبووی کە نەچێت بۆ ئێران و هەر لە ناو عێراقدا بمێنێتەوە، بەڵکو لە هەلێکدا بە ئێمە شاد بێتەوە. لەو ماوەیە سەربازە ئێرانییەکان خواردن و پێخەفیان پێدابوون.\nهەرچۆنێک بوو خانویەکمان بە ناو بەکرێ گرت، چونکە خاوەنەکی پیاوچاکێکی سلێمانی بوو، وە نەیئەویست ڕژێم پێی بزانێت و گرفتی بۆ درووستبکات، وەک خەڵکی پێنجوێن خانوەکەی بە ئێمە بەکرێدابوو، وە تا ساڵێکیش کرێی لێنەسەندین، نمونەیەک بوو لە ڕەسەنایەتی خەڵکی سلێمانی کە تا ئێستاش بەدوایدا ئەگەڕیم بۆ ئەوەی سوپاسی بکەم، مەخابن هەر خۆی نەناساند و نەماندۆزییەوە.\nدوای ئەوەی لە 08-08-1988 شەڕی عێراق-ئێران ڕاگیرا و سوپای ئێران لە هەڵەبجە بۆ خاکی ئێران کشانەوە، ئیدی ئەبوایە باوکیشم لەگەڵ ئەو خەڵکەی کە لە سەر سنوور مابوونەوە سوپای عێراق ڕێگەی پێدانایە بۆ گەڕاندنەوەیان بۆ ناو خیزانەکانیان. بەڵام نەک هەر ئەوەیان نەکرد، بەڵکو کەوتنە بەر بڕیاری شاڵاوی ئەنفال و بە قوڵبەستکراوی هێنایانن بۆ یارگای سلێمانی و سەربازگەی ئیستخباراتی عەسکەری و تەواریەکەی سلێمانی.\nبە هەر فێڵ و فەلاکەیەک بوو، ڕێگایان پێدام کە پێنج خولەک باوکم لە زیندان ببینم، 2 پارجە سۆمەر و 20 دینارم بۆ برد. باوکم ڕەنگی زەرد، شەتەک و حەسرەتاوی ئەهاتە بەرچاو، وەلی بە بینینی من وەک گوڵ گەشایەوە و پاش ڕاموسکردنی یەکتری، یەکسەر وتی ئێوە ئاگاتان لە خۆتان بێت، لەوانەیە ئیتر من نەبیننەوە،، پاشان ووتی: کاشکی بمردمایە و ئەو کوشتارگەیەی هەڵەبجەم نەبینایە، نازانم خوا بۆ منی هێشتەوە؟، لەم قسانە بووین دووان لە پاسەوانەکان هاتن و چاویان بەستەوە و بردیان. هەر ئەوەندە لێی تێگەیشتم کە ووتی غەمی منتان نەبێت.\nپاش هەفتەیەک ژن و منداڵانیان لە پیاوەکان جوداکردەوە و بردیانن بۆ سەربازگەی تۆپزئاوا ی کەرکوک. هەندێک لە پیاوەکان هەر لە تەواریەکی سلێمانی بە دەسڕیژ لەناوبردبوو. باوکم و ئەوانی تریان لە تۆپزئاوا وە گواستبویەوە بۆ نوگرەسەلمان، ئاخ نوقرەکەی سەلمان!.\nئیتر کەس هەواڵی هەڵەبجەییە ئەنفالکراوەکانی نەزانی، کە لە کوێ کوژراون یان زیندانن یان لە ژیاندا ماون،،،. ئێمە تازە دەستمان لەوە شتبوو کە بگەڕێتەەوە بۆ لامان، چونکە شاڵاوی ئەنفالی کوردکۆتایی هاتبوو، ئیتر تەنیا دڵی خۆمانمان بە چاوەڕوانیی خۆش ئەکرد،،،.\nپاش دوو مانگ بڕیاری 737-738 ی لێبوردنیی گشتی لە ڕژێمی بەعسەوە دەرچوو، توانیمان بە ئازادی بجوڵینەوە، کەمێک هەناسە بدەین. ڕێگایان پێداین سەردانی هەڵەبجە بکەین بۆ هێنانەوەی کەلوپەلی ماڵەکانمان، بەڵام نەک هیچمان نەمابوو، بەڵکو وێران ببوو بەسەریەکدا، تەنانەت یەک کتێبم بۆ نەمابوو وەک یادگارییەک لەگەڵ خۆمدا بیهێنمەوە، هەموو ماڵمان تاڵان و دزرا بوو.\nنیوەڕۆیەک زەنگێک درا لە ماڵمان، خوشکە بچوکەکەم وتی کاکە پیاوێک لەبەر دەرگایە، نەوەک سواڵکەر بێت، بزانە چی ئەوێت، منیش کە دەرگای حەوشەم کردەوە، پیاوێکی چڵکن و ڕیشسپی و دەموچاو قوپاو، ئەوەندە لاواز بوو خەریکبوو ئەکەوت. شەڕواڵیک و چاکەتێکی کۆنی نیوەدڕاوی سەربازی لەبەردا بوو. ووتم فەرموو خاڵەگیان، کە وورد بومەوە لە ڕوخساری،،،،،،، چاوی لەوابوو فرمێسکی قەتیسم دابێت، ووتی کوڕم ئەڵێی نامناسیتەوە؟،، بە دوای ئەم پرسیارە چۆڕێک فرمێسک ڕومەتە وشک و چەقەکەی پاراوکرد. من تەنیا بە دەنگیدا زانیم ئەوە باوکمە، وای لەو ساتەی کە زاینم باوکم ماوە و گەڕاوەتەوە ناومان،،،. نوسین قەد ناتوانێت ئەو هەستەم لەقەڵەم بدات..... . کاتێک لە ئامێزم گرت و زانرا ئەوە باوکمەوە لە قیژەی و هاواری خۆشیمان هەموو گەرەک و دەرودراوسێ هاتن بۆ لامان، هەم ئەگریان هەم هەلهەلیان لێ ئەدا،،، ئاخر ئیتر چی تر بنووسم؟؟؟.\nباوکم کەسێکی بەخۆە و قەڵەو، ڕومەتێکی سوور، خۆش مەعشەر، ئێستاش کەسێکی لاواز و بێدەنگ تا ئەوپەڕی سکوت. زۆر هەوڵم ئەدا کە باسی بەسەرهاتی خۆیم بۆ بکات کە چییان لێکردوون، چۆن و چی بووە، هەر بە چاوە کزکانی سەیرێکی شەرمنانەی ئەکردم و هیچی نەئەووت،تا رۆژێکیان گەیشتە تینی بە هیواشی بە تەنیا پێی ووتم: کوڕم کاتێک باوک کەرامەتی ئینسانی نەمێنیت، عیزەت نەفس و کەسایەتی نەمێنیت، وەک پوش سوک و ڕیسوا بکرێت، ئیتر تۆ بۆ بزانیت و کاریگەری بەد لەسەر تۆبکات، بە چاوی گریانەوە ووتی ڕۆژانە سەد خۆزگەم ئەخوارد کە بکەوتمایتە بەر دەمی سەگە ڕەشەکە و ئەو هەموو سوکایەتیەم بە کورد نەبینایە،،،. واز بێنە ئەوەی خۆم بینم با هەر خۆم بیزانم، تاوانی ئێوە چییە کە ئەو ناخۆشیانە ببیستن،،،.\nمنیش بڕیارمدا ئیدی پرسیاری لێنەکەم، وەلی لە یەکێک لە هاوڕیکانی نوگەرەسەلمانیم پرسی، بۆ باوکم قسە ناکات، هاوڕی ئەنفالکراوە رزگاربووەکەی ووتی: ئێمە نزیکەی 400 کەس بووین لە هۆڵێکدا، باوکت لە گۆشەی سەرەوەی هۆڵەکە وەک ئەمیندارێک زۆربەی جگەرە و نامە و ئەمانەتمان لای ئەو دانابوو، شەوان دەردەدڵمان لەدەوری ئەو باس ئەکرد، ووتمان ئەو پیرە نایکوژن، ڕەحمی پی ئەکەن. بەڵام کە زانیان هەڵەبجەییەکان ئەم پیرەمێردەیان وەک ئەمیندارێک داناوە، ئیتر بە باوکت فێر ببوون، هەموو بەیانییەک دوو سەرباز ئەچوون بۆی بە شەق و لێدان بە ناو خەڵکەکەدا ئەیانهێنایە بەر دەرگاگە تا لەتە سەمونەکەیان ئەداینێ، بە دەم سوکایەتی پێکردنیەوە، ئەیانووت ئەمە شێخ و پیرەکەتانە ؟.\nباوکم بەو هەموو زۆڵم زۆرەی کە لە هەڵەبجە بینی، بەو کۆمەڵە کوژییەی کە بەرچاوییەوە لەزیندانەکانی ئەنفال کرا، سەدان چیرۆک و بەسەرهاتی خەڵکی لابوو، بۆیە هەر دەمی بکرادیەتەوە ساتە تاریک و ناخۆشەکانی مرۆڤی کوردی تیا ئەبینرا، بۆیە بڕیاری دابوو ، یا بێدەنگ بێت یا باسی ڕابردوو نەکات. هەربۆیە پاش ماوەیەک بەو تاسەوە گیانی لە دەستدا و چیرۆکە نەبیستراوەکانی هەڵەبجە و ئەنفالی لەگەڵ خۆیدا برد، بەڵام دڵی بە کورد و پاشەڕۆژی هەر خۆش بوو، چونکە لە دوا ساتی سەرەمەرگی ووتم: باوکە گەردنم ئازادکە، ووتی: کوڕم کورد هەمووی گەردنی ئازادە، خوا ئەو هەموو ناحەقییەی بینیوە بەرامبەر کورد کراوە، ئیتر ئەو چۆن گەردنمان ئازاد ناکات؟.


عێراق بەرەو زۆرینەی ناو پەرلەمان هەنگاو دەنێت و وەرگرتنەوەی پۆستی سەرۆککۆمار بێ سوودە\nلە یەکەم خولی سەرۆکایەتی کۆمارەوە کە کورد وەریگرتبێت لە عێراق کە مێژووەکەی بۆ ساڵی ٢٠٠٥ دەگەڕێتەوە، کە ئەوکات جەلال تاڵەبانی سەرۆکی کۆچکردووی یەکیتی نیشتیمانی کوردستان بوو، پۆستی سەرۆکایەتی کۆمار بۆ کورد لە هیچ کێشە و گرفتێکی سەرەکی نەبووە بە سەنگی مەحەک و نەیتوانیوە سوود بە مافە دەستوورییەکانی کورد بگەیەنێت، ئەگەرچی کەسایەتی جەلال تاڵەبانی توانیبووی تا ڕادەیەک بەها بەو پۆستە بدات و ڕۆڵ ببینێت، بەڵام لە دوای ٢٠١٤ ەوە کە جەلال تاڵەبانی وازهێنانی لە پۆستەکەی ڕاگەیاند و (فواد مەعسوم) بوو بە سەرۆکی کۆمار، سەرجەم هەوڵ و دەسەڵاتەکانی تەشریفاتی بووە و دەسەڵاتەکان لە عێراقدا دراوە بە سەرۆکی حکومەت.\nکاندیدێکی پارتی بۆ پەرلەمانی عێراق، ڕایدەگەینێت، عێڕاق بەرەو زۆرینەی ناو پەرلەمان هەنگاو دەنێت، لە بەرامبەردا کورد هەمیشە کەمینەی ناو پەرلەمان دەبێت و ناتوانێت شەڕی مافەکانی خۆی بکات، بۆیە لە ئەگەری بەشداربوونیان لە حکومەتی عێراق، دەبێت هەوڵەکان لە پێناو ئەوەدابێت لە خولی داهاتوودا دەستبەرداری پۆستی سەرۆککۆمار ببین و هەوڵی بەدەستهێنانی پۆستی سەرۆک پەرلەمان بدەین.\nکەریم کاوە کەریم، کاندیدی پارتی بۆ پەرلەمانی عێراق، کە هاوکات خاوەنی بڕوانامەی ماستەرە لە یاسا، دەڵێت" پارتی بۆ ئەم جارەیان بە سوود وەرگرتن لە ئەزموونی رابردوو و ئەو رێککەوتنە سیاسیانەی وەکو کورد لەگەڵ عەرەب کرا و دواتر لایەنی عێراقی پشتی لە کورد کرد و سیاسەتێکی شۆفێنیانەیان دژ بە کورد بە کارهێنا، و دەستیان کرد بە برسی کردنی گەلی کوردستان، بۆیە ئەمجارەیان دەبێ گرەنتیەکی تەواو هەبێ بۆ وەرگرتنی مافەکانمان و دواجار پارتی بە پێی بەرژەوەندییەکانی میللەت بڕیار لە سەر ئەوە دەدات کە ئایا بچێتە ناو حکومەت یا خود نا".\nهەروەها دەڵێت" لە ماوەی ڕابردوودا ناکاریگەرترین پۆست لە عێراق، پۆستی سەرۆککۆمار بووە" بۆیە پێی وایە، پارتی هەوڵ بۆ بەدەستهێنانی پۆستێک دەدات کە کاریگەری هەبێت و بتوانێت داکۆکی لە مافەکانی گەلی کورد بکات، کە بۆ ئەم قۆناغە پۆستی سەرۆکی ئەنجومەنی نوێنەرانە ئەمەش بە ڕێککەوتن لەگەڵ لایەنە کوردستانییەکان و عێراقییەکان".


دەعوەت … پشکۆ ناکام – Dengekan\nbyPishko Nakam\tApril 4, 2017\tGeneral\n……ئەگەر سیاسەت و سیاسیەکان ئەوەنە سووک بوو بن و سنعاتەکەیان ئەوەنه ڕەزیل کردبێت، خودایە ئەو خەڵکە بێ گوناهە لەو سووکایەتیە بەدوور بخەی….\nجارێکی تریش مەهزەلەی ڕیفراندۆم و دەوڵەتی کوردی سەری هەڵایەوە بە شێوەیەکی هەزەلی تر لە جاران، چونکە یەکێک لە بەشداربوانی ڕیکلام کردنەکەی ئەمجارە بۆ ئەو دەوڵەتە کەسێکە کە لە دەرەوەی کوردستان و لەسەر بەشی هەرێم لە حکومەتی ناوەندا نوێنەر بوە لەسەر گەندەڵی و(ماشینەوەی ژێر بە ژێر ) لە وەزارەتەکەی لا براوە و چۆتە لیست ڕەشی دەست پاکەکان ، جا کەسێک لە دەرەوەی هەرێم جێ ی سیقە نەبێت چۆن زات ئەکەیت پرسێکی گەورە و گرانی وەک سەربەخۆیی بەیتە دەست ئەو زاتە ! وەرە لە دروست بوونی کیانێکی کوردی بەرپرسیاریەتێکی هەبێ مەعازە اللە ئەبێ چۆن تەسەروف بکات ! وا وەیلا بە حاڵمان….\nکەسێکی تری هەمان وەفدی ( هاوبەش ) ی مژدە هێنەری دەوڵەتی کوردی ، هەر خۆی ئەوەنە زۆر نیە کە ڕایگەیاندبوو ئەو خۆی بە دەیان مە سئولی حکومی و حیزبی لە ئەوروپا دیوە و باسی ڕیفڕاندۆم و دەوڵەتی سەربەخۆی لەگەڵ کردوون بەڵام کەس، بەڵێ کەس بە قسەی خۆی نە پشتیوانی لێ کردوە و نە کەسیش بە کارێکی باشی زانیوە ! کەچی ئەمڕۆ ئەڵێت کاتمان لەبەر دەستا نیە و ئەبێت پەلە بکەین بۆ ڕیفراندۆم و سەربەخۆیی ، وەک ئەوەی سەربەخۆیی گونک بێ تا تەنورەکە گەرمە ئەگینا نابرژێت ،،،سەیریشە کەسێک بڕوای بە ڕاپەڕین نەبوو بێت ئێستا ئەیەوێ بە دوو سێ ڕۆژ بڕیار لەسەر سەربەخۆیی بات ! هەرچەنە ئەوە نە یەکەم جارە و نە دوا جاریش ئەبێت ئەو برادەرە هەیبەتی مایکرۆفۆن توشی سەری لئ تێک بچێت و پەتای کوڕە ئازاکەی شاشەکان پێویستی بە چارەسەرە بەڵام سەبارەت بە عومر تازە درەنگە…….\nکارێکی گەورە و بە ئەرکی وەک ڕیفراندۆم و سەربەخۆیی کارێکی وا ئاسان بێ سەریەشە نیە بە تایبەتی حیزب و کەسانێک خۆیانی پێوە با بەن کە جەدوەل ئەعمالی ڕابردوویان شایەتی لەسەر هەموو شتێک ئەیەن نییشتمان پەروەری و سەربەخۆیی نەبێت، خۆ ئەگەر بۆ خۆ پاکر دنەوە و موزایەدە بێ و بڕیاری موسبەقیان لەسەر یابێت ، پێویست بەم پرسە گورگانەیە ناکات چۆن بڕیاریان یاوە ئاواش جێبەجێی بکەن و مەسئولیەتی عاقیبەتەکەیشی هەڵبگرن، سەربەخۆیی بڕیاری گەلە ، مەرجەعی گەل بۆ بڕیار پارلەمەنە، هیچ هێز و حیزبێک لە دەرەوەی مەرجەعی یاسایی گەل ناتوانێت بە ناوی خەڵک و گەلەوە بڕیار بات، کە هەر ئەیکەن فەرمون با بیکەن …ئەوان کە لە خەڵک نەترسان و مەرجەعەکەیان پەک خست ئیتر دەست کراوەن، بەڵام موزایەدە نەکەن و بە ناوی خەڵکەوە جارێکی تریش نەهامەتی تووشی هەرێم نەکەن… حیزبێک بڕوای بە پارلەمان و یاسا نەبێت، قوڕبەسەر ئەو دەوڵەتەی لەسەر دەستی ئەو دروست ئەبێت،،\nهیوادارین پارتی وەک چۆن سی هەزار فیدائی سەرۆکی هەیە، ئاواش چەن هەزار فیدائیەک لەو هێزانەی لە شەنگال بە سەد مەتری و بە هەڵەداوان شەنگالیان بە جێ هێشت ، هێزێک دروست بکا بۆ پاراستنی ئەو دەوڵەتەی دەم ئەکێشێ و ئەوە نەی نەماوە پێ بگات…کە پێگەیشت وەک یەکەم میوان ئەردۆگان دەعوەت بکات…\nPrevious هەڵکردنی ئاڵای کوردستان لە کەرکوک ڕەوایە …. جیهاد موحەمەد\nNext ئه‌ده‌بی بێ باڵ … به‌ختیار محه‌مه‌د\nپرسی فێمێنیزم و کێشەکانی ژنی کورد.. سوهەیلا مێهەمی